laion/Wikipedia-Exotic huggingface dataset:
מצוג'ורנו

המצוג'ורנו (באיטלקית: Il Mezzogiorno – "הצהריים", ובהשאלה גם "הדרום") הוא כינוי לדרום איטליה, כלומר המחוזות: בזיליקטה, קמפניה, קלבריה, פוליה וסיציליה ואף מוליזה ואברוצו. יש הכוללים בכינוי זה גם את האי סרדיניה וחלקו הדרומי של מחוז לאציו. בימי ג'וזפה גריבלדי הפך המונח "מצוג'ורנו" לפופולרי בעבור הדרום. גריבלדי התייחס בשם זה לכל אזורי איטליה שמדרום לרומא. כינוי נוסף לדרום איטליה בפי האיטלקים הוא Il Meridione – הדרומית. המונח Meridione נושא פחות מטען רגשי ותרבותי. רשויות הסטטיסטיקה האיטלקיות משתמשות היום במונח Italia Meridionale – איטליה הדרומית. כמו כן, הם לא כוללים בה את האי סרדיניה ואת דרום לאציו אך כוללים במונח את המחוזות אברוציה ומוליסה. לאחר איחוד איטליה, בעיית דרום איטליה קיבלה חשיבות מדינית פנימית. היה זה לנוכח הפיגור הכלכלי והעוני שהתגלה במחוזות הדרום, לעומת המצב הכלכלי בשאר חלקי איטליה המאוחדת – המחוזות המרכזיים ובמיוחד מחוזות צפון המדינה. החל מראשית המאה ה-20 ננקטו צעדים על מנת להקטין את חוסר השוויון בין חלקי הרפובליקה האיטלקית. הבעיות הכלכליות הייחודיות של הדרום – האבטלה והעוני – זכו לתשומת לב דעת הקהל. באופן מעשי, הציבור האיטלקי במרכז המדינה ובצפונה נחשף לגלי ההגירה הגדולים מהאזורים האלה אשר הגיעו לפתח ביתו. תושבי אזורי הדרום, צעירים וצעירות ואף מבוגרים, נטשו את מקום מגורי משפחותיהם, במשך מאות בשנים, לנוכח קשיי הפרנסה, העדר מקומות עבודה לאוכלוסייה גדלה וסיכויים הולכים ופוחתים לשיפור רמת חייהם. לאחר מלחמת העולם השנייה, עם הגברת התיעוש באיטליה, גברה תנועת ההגירה מדרום איטליה לצפונה. המהגרים מדרום איטליה נקלטו בבתי החרושת שהוקמו במחוזות הצפוניים של המדינה פיימונטה ולומברדיה. בעיר טורינו הגיע שיעור המהגרים מהדרום לשיעור ניכר מאוכלוסיית מטרופולין העיר. ממשלות איטליה הקציבו אמצעים מיוחדים לשיפור התעשיות המקומיות בדרום. לשם כך הוקמה קרן Casmez (אנ'). בשנות ה-80 פחתו פעולות הקרן לאור החשש לאי-סדרים בה. האיחוד האירופי מושיט עזרה רבה לפיתוח האזור, באמצעות סיוע לפרויקטים כלכליים. האיחוד בוחן את כדאיות ההשקעה, יכולתם של המשקיעים, המוניטין, רמת מוסריות השותפים לפרויקט ולמימונו, ומספר המועסקים שהפרויקט מסוגל לקלוט. בעשור האחרון ניכרת תרומתן הרבה של רשויות השוק המשותף לפיתוח בדרום איטליה. צפון איטליה אתר האינטרנט הרשמי של מצוג'ורנו מצוג'ורנו, באתר אנציקלופדיה בריטניקה (באנגלית)
מסטיף אנגלי

מסטיף אנגלי הוא תת-מין של גזע כלבי מסטיף, ששייך למשפחת כלבי השמירה הגדולים. המסטיף האנגלי בעל גוף גדול ומאסיבי, גולגולתו הרחבה מקנה לראשו חזות מרובעת. בשל מבנה פיו הרפוי, קיימת אצל המסטיף נטייה לריור מוגבר. מבנה החזה רחב והמרחק רב בין רגליו הקדמיות, מה שמוסיף למראהו חזות של עוצמה וכוח. גובהו נע בין 70 ל-80 ס"מ ומשקלו ממוצע הוא לפחות 45 ק"ג, ויכול להגיע עד ל-85 ק"ג. בעל פרווה קצרה וצפופה בצבעי חום בהיר, כסוף בהיר או מפוספס כאשר הזרבובית, האוזניים, האף והפרווה מסביב לעיניים, שחורים כולם. המסטיף האנגלי משלב עוצמה ושלווה. הוא רגוע ומלא חיבה כלפי בעליו, אך מסוגל להפגין יכולות הגנה ושמירה יוצאות דופן. הוא ימקם את עצמו בין בעליו לבין אדם לא מוכר ללא היסוס, ובשל כך נחשב לאחד מכלבי השמירה הטובים ביותר, שאינם נרתעים מבני אדם. המסטיף האנגלי ידוע ככלב בעל מזג נעים ואפילו עדין, וכחיית בית נאמנה ומסורה למגדליו. הוא אינו נמצא ברשימת הכלבים המסוכנים בישראל. המסטיף האנגלי דורש תשומת לב מיוחדת בנושאי תזונה ופעילות גופנית בשל גודלו. תוחלת החיים הממוצעת שלו נעה בין 9 ל-11 שנים. מחלות אופייניות הן: היפ דיספלסיה והשמנה. בעת רכישת גור גזעי מומלץ לבצע בדיקות אגן, גפיים קדמיות ועיניים. כנראה שמקורו של המסטיף האנגלי בגזע נכחד בעל השם הלטיני Pugnaces Britanniae, וששמו נגזר מן המילה "Masty" באנגלית עתיקה שפירושה "עוצמתי". הוא הובא לבריטניה במאה השישית לפנה"ס על ידי הרומאים, ושימש ככלב זירה בקרבות נגד דובים, שוורים, תנינים או אריות. ב-1835 העביר הפרלמנט הבריטי חוק האוסר על התאכזרות לבעלי חיים, אשר אסר על קיום קרבות כלבים. כתוצאה מהחוק ירדה הפופולריות של הגזע, עד שנכחד לחלוטין באנגליה בעקבות מלחמת העולם השנייה. אולם, מספר כלבים הובאו ליבשת אמריקה טרם המלחמה, פעולה שמנעה את הכחדתו הכללית של הגזע. מדיה וקבצים בנושא מסטיף אנגלי בוויקישיתוף http://www.dogbreedinfo.com/mastiff.htm http://www.mastiffweb.com/ http://www.englishmastiff.com/
פיטר ארנט

פיטר ארנט (שם מלא באנגלית: Peter Gregg Arnett, נולד ב-13 בנובמבר 1934 בריברטון שבניו זילנד) הוא עיתונאי אמריקאי ממוצא ניו זילנדי. ארנט כתב לכתב העת נשיונל ג'יאוגרפיק ואחר כך עבד במספר רשתות חדשות, בעיקר ברשת CNN. ארנט ידוע בעיקר בשל עבודתו ככתב מלחמה, וסיקוריו את מלחמת וייטנאם ואת מלחמת המפרץ הראשונה. ב-1997 ראיין ארנט את אוסאמה בן לאדן. ארנט זכה בפרס פוליצר ב-1966 לסיקור בינלאומי, על עבודתו בווייטנאם (שבה עבד בעיקר בשביל סוכנות הידיעות Associated Press). בנוסף, ארנט נושא באות מסדר התהילה הניו זילנדי (New Zealand Order of Merit). ארנט החל את דרכו העיתונאית בבנגקוק, והחל להוציא עיתון מקומי בשפה האנגלית בלאוס ב-1960. מאוחר יותר הגיע לווייטנאם, שם עבד כשליח סוכנות הידיעות Associated Press, וחיבר מספר כתבות חשובות, למורת רוחו של הממשל האמריקאי. באפריל 2003, במהלך מלחמת ארצות הברית בעיראק, התראיין פיטר ארנט לערוץ טלוויזיה עיראקי, ומתח ביקורת על ארצות הברית והנשיא בוש. לדבריו "התוכנית הראשונית למתקפה אמריקנית בעיראק נכשלה בעקבות עקשנות הכוחות העיראקים". דבריו, ובמיוחד העיתוי שבהן הן נאמרו, עוררו סערה בארצות הברית, ובתגובה ארנט כינה את התקרית "טעות בשיפוט" והתנצל על דבריו. עם זאת הוסיף כי "אמרתי בריאיון שנערך בסוף השבוע מה שכולם בכל מקרה יודעים לגבי המלחמה". למרות התנצלותו, רשת NBC בה עבד, החליטה בסופו של דבר לפטרו, ולאחר שיחה שקיים ארנט עם נשיא החברה, ניל שפירו, הודיעה החברה כי הכתב לא יעבוד יותר עבורה. מדיה וקבצים בנושא פיטר ארנט בוויקישיתוף פיטר ארנט, אי-פי, 40 שנה לסיום מלחמת וייטנאם | כך נראו רגעי נפילת סייגון מתוך העיר הנצורה, באתר הארץ, 30 באפריל 2015 העיתונאי פיטר ארנט מתנצל בשידור חי, סרטון באתר יוטיוב פיטר ארנט, במסד הנתונים הקולנועיים IMDb (באנגלית) רשת אן.בי.סי. פיטרה את הכתב בבגדד, באתר וואלה, 31 במרץ 2003 אן.בי.סי פיטרה את הכתב פיטר ארנט, באתר nana 10 - חדשות
אדמונית עשבונית

אדמונית עשבונית (שם מדעי: Paeonia lactiflora), הקרויה לעיתים אדמונית סינית, היא צמח רב-שנתי בעל פרחים הגדל בר במזרח הרחוק, באזורים גבוהים וקרים בטיבט, סין, יפן וסיביר. כמו מרבית מיני האדמונית היא בעלת פריחה גדולה בצבעים בהירים וחזקים, ואחת ממיני האדמונית הפופולריים ביותר בגידול תעשייתי למטרות נוי ומסחר בפרחים. הצמח לרוב מתנשא לגובה של 60 עד 100 ס"מ, ובעל עלים מורכבים באורך של 20-40 ס"מ. ניצני הפרחים קטנים ועגולים, ונפתחים כל אחד לפרח עגול בעל היקף של 8-16 ס"מ, ולו בין 5 ל-10 עלי כותרת. צבעי הבר של האדמונית העשבונית הם ארגמן, ורוד ולבן, וצבע האבקנים צהוב. אדמונית עשבונית תורבתה במרוצת השנים למספר רב של זנים. אלו מתחלקים לשלוש קבוצות: פרחים בודדים: עלי הכותרת סדורים בשורה בודדת, בדומה לכלנית, אבקנים בולטים באמצע. פרחים יפניים: עלי הכותרת סדורים בשורה בודדת או כפולה, והאבקנים מנוונים. פרחים כפולים: עלי הכותרת סדורים בשתי שורות, זו מעל זו, והאבקנים כולם נהפכו לעלעלי כותרת נוספים. אדמונית עשבונית היא גידול מסחרי בישראל, עם תפוקה של כמיליון יחידות בשנת 2006. מרבית הפרחים מיוצאים לשווקים האירופאים, ומתחרים עם המגדלים ההולנדיים והגרמנים. ענף גידול האדמוניות החל בארץ בשנות התשעים, תוך ניצול של אזורים הרריים וגבוהים על מנת לדרבן פריחה מהירה. בהמשך, פותח הענף לגידול בחממות. למידע נוסף על גידול מסחר באדמונית עשבונית, ראו בערך הסוג. מנויים מטה חלק מהזנים המתורבתים הפופולריים ביותר בגידול תעשייתי ובתצוגות מקצועיות. קיימים פרט להם עשרות זנים מבוססים שונים, ועוד זנים צצים מדי שנה. שרה ברנהרט (Sarah Bernhardt): פרח ורוד כפול, גדול ביותר. שירלי טמפל (Shirley Temple): פרח לבן או ורוד, כפול, גדול. קרל רוזנפלד (Karl Rosenfield): פרח אדום כפול, גדול. קנזס (Kansas): פרח אדום יפני, בינוני. לבן מקומט (Krinkled White): פרח לבן בודד, בינוני. כנפיים צחורות (White Wings): פרח לבן בודד, גדול. הנימפה (The Nymphe): פרח ורוד בהיר בודד, בינוני. דוכסית נמור (Duchesse de Nemours): פרח לבן כפול, גדול. אדמונית עשבונית, באתר ITIS (באנגלית) אדמונית עשבונית, באתר NCBI (באנגלית) אדמונית עשבונית, באתר האנציקלופדיה של החיים (באנגלית) אדמונית עשבונית, באתר Tropicos (באנגלית) אדמונית עשבונית, באתר GBIF (באנגלית) אדמונית עשבונית, באתר The Plant List (באנגלית) אדמונית עשבונית, באתר IPNI (באנגלית)
199

שנת 199 היא השנה ה-99 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 199 ניתן לה בדיעבד. כל התאריכים שלהלן הם לפי הלוח היוליאני. ללא תאריך מדויק: הרומאים מחלקים את מסופוטמיה, שנכבשה מן הפרתים, לשתי פרובינקיות: מסופותמיה ואוסרונה גאודאונג יורש את כסו של סורו כמלך גאיה, ממלכה קוריאנית קדומה זפירינוס יורש את כסו של ויקטור הראשון בתור אפיפיור ללא תאריך מדויק: קלאודיוס גלנוס, רופא האפיפיור ויקטור הראשון להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 199‎ נפטרים ב-199‎ מדיה וקבצים בנושא 199 בוויקישיתוף
שון קינגסטון

קישון אנדרסון (באנגלית: Kisean Anderson ; נולד ב-3 בפברואר 1990), המוכר יותר בשם הבמה שון קינגסטון (Sean Kingston), הוא ראפר וזמר רגאיי אמריקני שמוצאו מג'מייקה. מוכר בעיקר בזכות הסינגלים שהוציא ״Beautiful Girls" ו״Eenie Meenie״ עם ג'סטין ביבר. קינגסטון נולד במיאמי, פלורידה, ובגיל 6 עבר להתגורר בקינגסטון, ג'מייקה, וזהו גם מקור שם הבמה שלו. קינגסטון, אשר מהווה השקעה משותפת של חברות התקליטים "אפיק רקורדס" ו"קוצ' רקורדס", הוציא לאור את הסינגל הראשון שלו בקיץ 2007. הסינגל נקרא Beautiful Girls ויצא לאור כחלק מאלבום הבכורה שלו: Sean Kingston. הסינגל היה מבוסס על השיר "Stand by Me" של Ben E. King מ-1961. הסינגל החדש של קינגסטון זכה להצלחה, ואף כיכב במקום הראשון של מצעד הבילבורד (Billboard Hot 100) האמריקני במשך שלושה שבועות. בנוסף, הסינגל היה במשך זמן רב בראש המצעד הבריטי. באוקטובר 2007 קינגסטון הופיע בפתיחת אחת מסבב ההופעות של גוון סטפאני. באותו חודש ראה אור הסינגל השני מאלבום הבכורה שלו, "Me Love". השיר "Me Love" הוא חידוש של השיר "dyer maker" של לד זפלין. קינגסטון גם חידש את השיר "No Woman, No Cry" של בוב מארלי. אלבום הבכורה שלו יצא ב-2007 ונקרא "Sean Kingston". ב-2008 ביקר קינגסטון בישראל והופיע בתוכנית כוכב נולד. שון קינגסטון הוא גם זה שמצא את זמר הR&B-רגאיי iyaz באתר "MySpace" והחתים אותו לחברת התקליטים שלו. ב-21 בספטמבר 2009 הוציא קינגסטון אלבום חדש בשם "Tomorrow". באפריל 2013 הוציא קינגסטון אלבום שלישי בשם "Back 2 Life". ב-29 במאי 2011 נפצע קשה בתאונת אופנוע ים אך לבסוף התאושש מהתאונה הזו ושוחרר לביתו להמשך ההחלמה. פרסי MOBO : 2007: הופעת הרגאיי הטובה ביותר. טקס פרסי בחירת הנוער של FOX: 2007: בחירת שיר ה-R&B הטוב ביותר. זכה בזכות השיר "Beautiful Girls" . 2007: היה מועמד לזכיית השיר הטוב של הקיץ. מועמדות על השיר "Beautiful Girls" . מדיה וקבצים בנושא שון קינגסטון בוויקישיתוף שון קינגסטון, ברשת החברתית אקס (טוויטר) שון קינגסטון, ברשת החברתית אינסטגרם שון קינגסטון, סרטונים בערוץ היוטיוב שון קינגסטון, במסד הנתונים הקולנועיים IMDb (באנגלית) שון קינגסטון, באתר Rotten Tomatoes (באנגלית) שון קינגסטון, באתר ספוטיפיי שון קינגסטון, באתר AllMusic (באנגלית) שון קינגסטון, באתר MusicBrainz (באנגלית) שון קינגסטון, באתר דיזר שון קינגסטון, באתר Discogs (באנגלית) שון קינגסטון, באתר Songkick (באנגלית) שון קינגסטון, באתר Genius שון קינגסטון, באתר SecondHandSongs שון קינגסטון, באתר בילבורד (באנגלית) אור ברנע, הזמר שון קינגסטון נפצע קשה בתאונת אופנוע ים, באתר ynet, 30 במאי 2011 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גולד

האם התכוונתם ל... אלון גולד (אנ') – קומיקאי יהודי-אמריקאי אליוט גולד – שחקן אמריקאי ארתור גולד – כנר ומלחין יהודי-פולני שנרצח בטרבלינקה גלן גולד – פסנתרן קנדי הרב דורון דוד גולד - משגיח ומחבר ספרי מוסר ומחשבה דורי גולד – שגריר ישראל באו"ם בין השנים 1999-1997 דיאנה גולד – רקדנית בלט בריטית דני גולד – תת-אלוף במילואים בצה"ל, היה ראש ענף מחקר ופיתוח במינהל למחקר, פיתוח אמצעי לחימה ותשתית טכנולוגית (מפא"ת) זאב גולד – רב, ממנהיגי תנועת המזרחי סטיבן ג'יי גולד – פרופסור לגאולוגיה, זואולוגיה ולהיסטוריה של המדעים באוניברסיטת הרווארד לואיזה גולד – חברת מחתרת בתנועת ההתנגדות הבריטית באיי התעלה, בעלת עיטור אות גיבור השואה הבריטי מרי ג'יין גולד – יורשת אמריקאית ופעילה בוועד לסיוע לשעת חירום סנדרה גולד (אנ') – שחקנית יהודייה-אמריקאית רות גלסברג-גולד – סופרת, מרצה בנושא השואה ומתורגמנית שיין גולד – שחיינית אוסטרלית גולד שווה זהב – ספר של ג'וזף הלר תרגומים אפשריים לגולד: אופיר זהבי טופז מופז
אובורחאנגאי

אובורחאנגאי (במונגולית: Өвөрхангай аймаг), הוא אחד מ-21 האיימאגים (מחוזות) של מונגוליה. פירוש השם: "חאנגאי התחתונה". האיימאג ממוקם בדרום המדינה ובירתו היא ארבאיחר. העיר חרחורין, שנקראה בעבר קארקורום והייתה בירת האימפריה המונגולית, נמצאת בסום באותו שם במחוז זה. ארבאיחר (Arvayheer) ברונביין-אולן (Baruunbayan-Ulaan) בט-אולזי (Bat-Ölziy) ביינגול (Bayangol) ביין-אונדור (Bayan-Öndör) בוגד (Bogd) בורד (Bürd) גוצ'ין-אוס (Guchin-Us) חרחורין (Harhorin) חיירחנדולן (Hayrhandulaan) חוג'ירט (Hujirt) נרינטל (Nariynteel) אולזיט (Ölziyt) סנט (Sant) טרגט (Taragt) טוגרוג (Tögrög) אויינגה (Uyanga) יוסונזויל (Yösönzüyl) זונביין-אולן (Züünbayan-Ulaan) מדיה וקבצים בנושא אובורחאנגאי בוויקישיתוף אתר האינטרנט הרשמי של אובורחאנגאי האתר הרשמי של האיימאג (במונגולית) ערים באובורחאנגאי - מפות ונתונים ערך זה הוא קצרמר בנושא גאוגרפיה של מונגוליה. אתם מוזמנים לתרום לוויקיפדיה ולהרחיב אותו.
גולדמן

גולדמן (גרמנית: Goldmann) הוא שם משפחה יהודי-אשכנזי נפוץ שפירושו מגרמנית הוא איש זהב. האם התכוונתם ל... אבנר גולדמן - ראו: התרסקות היסעור ברומניה אברהם גולדמן – רב, האדמו"ר השביעי של חסידות זוויהל אלברט גולדמן – צייר ופסל ישראלי אליעזר גולדמן (1918 - 2002), מראשוני שדה אליהו, פרופסור לפילוסופיה כללית ויהודית באוניברסיטת בר-אילן אליעזר גולדמן – אדמו"ר מזוויהל בארצות הברית אמה גולדמן – אחת המנהיגות של התנועה האנרכיסטית בארצות הברית ברנהרד גולדמן – נציג לבוב בבית הנבחרים של גליציה, פעיל בקהילה היהודית גדליה משה גולדמן – רב, האדמו"ר החמישי מזוויהל דוד גולדמן – ראש המועצה המקומית השני של כפר תבור דייוויד פ. גולדמן – כלכלן ואנליסט יהודי-אמריקאי הדר גולדמן – מוזיקאי ופרסומאי ישראלי ויליאם גולדמן – סופר, מחזאי ותסריטאי אמריקאי ונדה גולדמן – אתלטית יהודייה-פולנייה ז'אן-ז'אק גולדמן – זמר ופזמונאי צרפתי ידין גולדמן – מדבב ושחקן ישראלי יעל גולדמן – שחקנית, מנחה ו18:11, 2 באוקטובר 2022 (IDT)~~ ישראלית יעקב גולדמן (עיתונאי) – עיתונאי בארץ ישראל יעקב גולדמן (רב בתי הסוהר) – רב בתי הסוהר בארץ ישראל בתקופת המנדט הבריטי יעקב גולדמן (תעשיין) – תעשיין ארץ-ישראלי, מייסד מפעל הכספות מגן-גולדמן יפתח גולדמן – פילוסוף ופעיל חברתי ישראלי יצחק גולדמן – מחנך, מתרגם, מדפיס, מו"ל וצנזור עברי בפולין יצחק מאירוביץ' גולדמן – משורר, סופר ועיתונאי עברי בליטא מיכאל גולדמן-גלעד – ניצול שואה, קצין משטרה ישראלי מיכה גולדמן – חבר הכנסת מיכל גולדמן – ציירת ישראלית משה גולדמן (פירושונים): משה גולדמן (זווהיל) – האדמו"ר הראשון מחסידות זווהיל משה גולדמן (עורך) – סופר ועורך הירחון "הלאום" משה גולדמן (מלחין) – מלחין מוזיקה חסידית מחסידי באבוב משה נתן נטע גולדמן – האדמו"ר הנוכחי מזווהיל, התשיעי בשושלת נחום גולדמן – מנהיג יהודי ציוני פאול גולדמן – צלם עיתונות ישראלי רון גולדמן – במאי 18:11, 2 באוקטובר 2022 (IDT)~, תסריטאי ועורך ישראלי שי גולדמן – צלם 18:11, 2 באוקטובר 2022 (IDT)~ וטלוויזיה ישראלי שלמה גולדמן – רב, האדמו"ר הרביעי של חסידות זוועהיל שלמה גולדמן (תשט"ז–תשפ"ב) – האדמו"ר השמיני בשושלת זווהיל שלמה גולדמן (זווהיל-צאנז) – נכדו של רבי שלמה מזוועהיל וחתנו של רבי יקותיאל יהודה הלברשטאם מצאנז קלויזנבורג. כיהן כאדמו"ר מצאנז זווהיל ביוניון סיטי תרגומים אפשריים לגולדמן: אופיר זהבי טופז מופז
Bohemian Rhapsody

"Bohemian Rhapsody" (בתרגום לעברית: "רפסודיה בוהמית") הוא סינגל שנכתב והולחן ברובו על ידי פרדי מרקיורי ובוצע במקור על ידי להקת קווין. זהו אחד השירים המפורסמים ביותר של הלהקה ונחשב לאחד המוצלחים ביותר בכל הזמנים. בראיונות עם פרדי מרקורי הרעיונות הראשוניים ל"Bohemian Rhapsody" התחילו בסוף שנות השישים תחת השם "Real Life". אבל ככל שעבר הזמן פרדי המשיך ופיתח את השיר עד שסיים אותו בסביבות אמצע 1974. את "Bohemian Rhapsody" הקליטו חברי קווין במשך שלושה שבועות ב-1975. השיר הוא בלדת רוק, ומשולב בה גם קטע אופראי. תחילה היו שסברו שהשיר יהיה ל"כישלון חרוץ", אך למרות זאת נשלח עותק של השיר לשדר הרדיו קני אוורט, שהשיר מצא חן בעיניו. על אף שמרקיורי ביקש שלא לשדרו, הוא הושמע 14 פעמים בתוך יומיים. השיר זכה מיד עם צאתו להצלחה כבירה ביותר, ושבר שיאים כששהה 14 שבועות ברציפות במצעד הבריטי. זהו אחד השירים המזוהים ביותר עם להקת קווין. בנוסף, זהו השיר הראשון של הלהקה שצולם לו וידאוקליפ, שהיה למעשה אחד הווידאוקליפים הראשונים שהופקו לשידור בטלוויזיה. הוא הופיע באלבום "A Night at the Opera" שהיה לאלבום פלטינה. לאחר מותו של פרדי מרקיורי יצא השיר כסינגל בפעם השנייה, וכך הפך לשיר הראשון בהיסטוריה שהגיע למקום הראשון במצעד הבריטי במשך יותר משבוע אחד, בשנים נפרדות – 9 שבועות בשנת 1975 ועוד 5 שבועות בשנת 1991. בשנת 1992 נכלל השיר בפסקול הסרט "עולמו של ויין" והחזיר את פופולריות השיר באמריקה והשיב אותו לצמרת המצעדים. בשנת 2000 נבחר השיר באנגליה, בישראל (על ידי רדיו תל אביב) ובארצות נוספות לשיר המילניום. עם השנים בוצע השיר במספר רב של גרסאות כיסוי. השיר דורג במקום ה-17 ברשימת 500 השירים הגדולים בכל הזמנים של המגזין רולינג סטון, לפי המגזין המעודכן לשנת 2021. בנובמבר 2018 יצא לאקרנים סרט ביוגרפי אודות פרדי מרקיורי ולהקת קווין הנושא את שם השיר. ב-21 ביולי 2019 הקליפ לשיר חצה את מיליארד הצפיות ביוטיוב, כשבכך הוא קובע שיא של שיר משנות השבעים עם מספר הצפיות הגבוהה ביותר. חברי להקת קווין, שעבדו נמרצות על האלבום, לא הותירו לעצמם מספיק זמן לחשוב על דרך טובה לבצע את השיר בהופעות החיות כמו באלבום, שכן ללא הכפלת הקולות השיר היה מאבד מקסמו, לכן הם שרו בפתיחה את הגרסה הראשונה, ואת הקטע האמצעי האופראי הם השמיעו מהקלטה, עד שמגיע הקטע האחרון, החזק והרוקיסטי יותר, איתו הם נכנסו בנגינה חיה. פרדי מרקיורי - זמרה, קולות רקע, פסנתר בריאן מיי - גיטרה, קולות רקע רוג'ר טיילור - תופים, טימפני, גונג, קולות רקע ג'ון דיקון - בס, קולות רקע Bohemian Rhapsody הוא אלבום הווידאו השמיני של להקת הרוק הבריטית קווין, אשר יצא לאור ב-30 במרץ 1987. האלבום מכיל שני וידאו קליפים שהוציאה הלהקה לאור - "Bohemian Rhapsody" ו-"Crazy Little Thing Called Love" (יצא לאור באלבום The Game משנת 1980). כל השירים נכתבו והולחנו על ידי פרדי מרקיורי.  מידע על היצירה "Bohemian Rhapsody" באתר מיוזיק בריינז מידע על הקומפוזיציה "Bohemian Rhapsody" באתר AllMusic גרסאות נוספות ל"Bohemian Rhapsody" באתר SecondHandSongs סרטון השיר "Bohemian Rhapsody" באתר יוטיוב עמי פרידמן, המלכה חיה: 40 לרפסודיה האגדית של קווין, באתר ynet, 30 באוקטובר 2015 ניר גורלי‏, מאמה מיה: 40 שנים ל"רפסודיה בוהמית", באתר וואלה, 1 בנובמבר 2015 איה חיות, השיר שיצא ב-1975 חצה אתמול את רף מיליארד הצפיות ביוטיוב, באתר הארץ, 23 ביולי 2019 Coady Fitzgerald, QUEEN BECOMES KING: BOHEMIAN RHAPSODY NOW HOLDS A YOUTUBE RECORD, Barrie 260, ‏26 ביולי 2019
פנס

פנס הוא מכשיר תאורה נייד שבו מחוברים סוללה ונורה ביחד. כיום קיימים פנסים במגוון גדלים וצורות. הפנס הרגיל מבוסס על נורת ליבון. כיום ישנם גם פנסים המבוססים על נורת לד, כך גם פנס הכיס. בעבר הפנס היה כלי להחזקת נר העשוי מחרס או מתכת. בהתאם לכך, המילה העברית "פנס" שימשה בלשון חז"ל במשמעות של כלי לנשיאת נר. מקור המילה במילה היוונית ϕανός (פַֿנוֹס). בשלב מאוחר יותר נעשה שימוש בכלי זכוכית שבו נמצא מקור האור, ששימש כתאורה ניידת משום שהדפנות השקופות הגנו על האש ממשבי רוח שהיו עלולים לכבות אותה. ישנם גם פנסי נייר שבהם נעשה שימוש גם היום למטרות נוי וטקסים. הפנס החשמלי הומצא בשנת 1896 על ידי הממציא האמריקאי ג'ושוע ליוניל כהן, במטרה להאיר צמחי בית שלא נחשפו לאור. אך לאחר שנכשל מבחינה מסחרית, כהן מכר את הפטנט לקונרד יוברט, ששינה את ייעודו של הפנס לתאורה ניידת. הוא תרם מספר פנסים למשטרת ניו יורק, שבה הפכו לעזרים פופולריים, ומאז זכה המוצר להצלחה. הסוללה בפנס הראשון הייתה חלשה מדי לתאורה מתמשכת, והפנס הופעל באמצעות הבזקים בודדים. לכן נקרא הפנס באנגלית flashlight. פנס כיס הוא פנס חשמלי קטן מאוד היכול לשמש הולכי רגל להארת דרכם בשעות הלילה. פנס קסם פנס רחוב שוקי גלילי, "גליליאו צעיר", מדע לילדים: מי המציא את פנס הכיס?, באתר ynet, 4 בדצמבר 2007 עידו גנדל, איך זה עובד: פנס דינמו, באתר ynet, 6 בינואר 2012
1650

שנת 1650 היא השנה ה-50 במאה ה-17. זוהי שנה רגילה, שאורכה 365 ימים. 1 בינואר 1650 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 14 בנובמבר – ויליאם השלישי מלך אנגליה (נפטר ב-1702) 11 בפברואר – רנה דקארט, פילוסוף ומתמטיקאי צרפתי (נולד ב-1596) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1650 התחילה ביום ט' בשבט ה'ת"י (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ח בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1650 לפי הלוח היוליאני Nothing. ילידי 1650‎ נפטרים ב-1650‎ מדיה וקבצים בנושא 1650 בוויקישיתוף
סאת'ק (רובע)

רובע סַאתֶ'ק של העיר לונדון (באנגלית: The London Borough of Southwark, ‏האזנה‏Ⓘ‏) הוא אחד מרובעי העיר לונדון. הרובע נמצא בדרום העיר, לגדתו הדרומית של נהר התמזה. רובע סאת'ק קרוי על שם העיר בשם זה שעמדה על גדתו הדרומית של הנהר תמזה החל מהמאה התשיעית (אף שהאזור היה מיושב עוד מהתקופה הרומית). הרובע הוקם בשנת 1965 מכוח חוק השלטון בלונדון 1963 מאיחודם של הרובע המטרופוליני של סאת'ק, הרובע המטרופוליני של קמברוול והרובע המטרופוליני של ברמונדזי. סמל הרובע כולל שני תומכים: האחד שחקן הלבוש בסגנון התיאטרון האליזבתני - המייצג את המורשת התרבותית של הרובע, והשני לבוש כאביר מתוך סיפורי קנטרברי של ג'פרי צ'וסר. הבאר במרכז שלט האצולה מסמלת את קמברוול, הספינה מסמלת את ההיסטוריה הימית של ברמונדזי, והוורד את כנסיית סנט מרי ניואינגטון. רובע סאת'ק גובל בצפונו בסיטי ובטאוור האמלטס הנמצאים מעברו השני של נהר התמזה; ברובע למבת' במערב; ברובע לואישהם במזרח; וברבעים ברומלי וקרוידון בדרום. רובע סאת'ק כולל את השכונות הבאות: אלפנט אנד קאסל (Elephant and Castle) בנקסייד (Bankside) ברמונדזי (Bermondsey) גבעת הרן (Herne Hill) דולוויץ' (Dulwich) וולוורת' (Walworth) ניווינגטון (Newington) סאת'ק המכונה גם "הרובע" (The Borough) פקהאם (Peckham) קמברוול (Camberwell) קריסטל פאלאס (Crystal Palace) רות'רהית' (Rotherhithe) ברובע סאת'ק מתגוררים 244,866 תושבים (על פי סקר שנערך בשנת 2001). 63% מתושבי הרובע לבנים, כ-16% שחורים שמוצאם מאפריקה וכ-8% שחורים שמוצאם מהאיים הקריביים. 31% מתושבי הרובע מתגוררים בבתים המצויים בבעלותם. עד הבחירות שנערכו ברובע בשנת 1998 שלטה במועצת הרובע מפלגת הלייבור. מאז הבחירות של שנה זו התפלגות מושבי המועצה היו: הרובע מחולק לשלושה אזורי בחירה לפרלמנט הבריטי: קמברלנד ופקהאם, דולוויץ' ומערב נורווד, וסאת'רק וברמודזי. הרובע מקושר לסיטי ולרובע טאוור האמלטס במספר גשרים ומנהרות: גשר בלקפריירס גשר לונדון גשר המילניום גשר סאת'ק גשר טאוור מנהרת רות'רהית' מנהרת התמזה ברובע סאת'ק מספר רב של כנסיות היסטוריות ובהם המטרופוליטן טברנקל, קתדרלת סאת'ק וכנסיית סנט תומאס. ברובע ממוקמות שתי הכנסיות הנורדיות של לונדון (הכנסייה הנורווגית והכנסייה הפינית) - שתיהן באישור רות'רהית'. מאידך הרובע היה ידוע לאורך ההיסטוריה באתרי הבילויים וההוללות שבו ובהם אכסניית הטאברד המוזכרת בסיפורי קנטרברי של צ'וסר, אכסניית ג'ורג' ואכסניית וייט הארט, וכן התיאטראות הורד, ותיאטרון הגלוב. כיום נמצאים ברובע גלריות ומוזיאונים רבים בהם: גלריית דולוויץ', מוזיאון טייט מודרן, מוזיאון תיאטרון הניתוחים הישן, מוזיאון המלחמה האימפריאלי, אוניית הוד מלכותה בלפסט מוזיאון כלא קלינק ומוזיאון ליווסי לילדים. בין מוסדות התרבות של הרובע ניתן למנות את מכללת האמנות של קמברוול. ברובע ממוקמים אתרי קניות והסעדה רבים - בעיקר לאורך התמזה, בקרבת גשר מצודת לונדון ומגדל אוקסו, וכן שוק בורו - אחד משוקי המזון הידועים ביותר בלונדון. ברובע ממוקם בניין עיריית לונדון. בין הפארקים של הרובע ניתן למנות את: פארק סאת'ק פארק בורג'ס פארק דאליץ' לרובע סאת'ק שתי ערים תאומות: גרמניה לאגנהאגן, גרמניה צרפת קלישי, צרפת מדיה וקבצים בנושא סאת'ק בוויקישיתוף אתר האינטרנט הרשמי של סאת'ק ההיסטוריה של הרובע (אורכב 30.12.2007 בארכיון Wayback Machine) סיורים ברובע סאת'ק